Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14042

b) a készenléti berendezés felügyeletével. 2.8.2.9.1 Amikor a felügyelő rendszer a berendezések valamelyikét 'kiselejtezi', akkor a berendezés szolgáltatási szintjének folyamatossága le fog csökkenni azért, mert a többi berendezés hibájából bekövetkező jel megszűnés valószínűsége meg fog növekedni. Ezt a teljesítmény változást automatikusan ki kell jelezni a távvezérlő helyeken. 2.8.2.9.2 Egy, az iránysávadóhoz alkalmazott rendszerrel megegyező felügyelő rendszer kialakítást kell alkalmazni a siklópályaadó berendezésnél. 2007/70/II. szám 2.8.2.9.3 A fő és a készenléti adók közötti kölcsönös interferencia csökkentése érdekében, azaz az utóbbitól származó minden parazita sugárzás ellen annak a sugárzása legalább 50 dB-el a fő adó vivőhullám szintje alatt kell legyen az antenna rendszernél mérve. 2.8.2.9.4 A fenti példában a berendezésnek magába kell foglalni egy olyan felszerelést, ami lehetővé teszi a felügyelő rendszer ellenőrzéseit a gyártó által meghatározott, a gyártó tervezési elemzéséből következő időközönként, a szükséges integritási szint elérésének biztosítására. Az ilyen ellenőrzések, amelyek kézi, vagy automatikus ellenőrzések lehetnek, azt az eszközt biztosítják, amely megvizsgálja a felügyelő rendszer pontos működését, beleértve az ellenőrző áramköröket és az átváltó kapcsoló rendszert is. Az automatikus felügyelő rendszeri integritás ellenőrzések elfogadásának az az előnye, hogy az iránysáv és a siklópálya által biztosított szükséges üzemeltetési szolgáltatásban nem lesz megszakítás. Amikor ezt a technikát alkalmazzák, akkor fontos annak a biztosítása, hogy az ellenőrző ciklus teljes időtartama elég rövid legyen ahhoz, hogy ne haladja meg a 3. Fejezet 3.1.3.11.3 vagy 3.1.5.7.3 pontjában előírt teljes időtartamot. 2.8.2.9.5 A berendezés működésének az elsődleges áramellátás hibája miatti megszakadását egy megfelelő készenléti áramellátás biztosításával lehet elkerülni, például telepekkel, vagy "szünetmentes" generátorokkal. Ilyen feltételek mellett a berendezés képes lesz a folyamatos működésre azon időtartam alatt, amikor a légijármű a megközelítés kritikus szakaszaiban lehet. 2.8.2.9.6 A rendszer kritikus alkotó részeinek meghibásodására - mint például az elsődleges áramellátás hibájára - vonatkozóan figyelmeztetéseket kell adni a kijelölt ellenőrző pontokon. 2.8.2.10 Abból a célból, hogy az olyan berendezések hibáit csökkentsék, amelyek a felügyelő rendszer tűrési határértékeinek közelében üzemelnek, a felügyelő rendszer részére hasznos lehet az, hogy egy olyan rendszert iktassanak be, ami egy előzetes riasztó figyelmeztető jelet ad a kijelölt vezérlő pontokra akkor, amikor az ellenőrzött paraméterek elérik azt a határt, ami a felügyelő rendszer figyelmeztető jelzési határértékeinek a 75 százalékával egyenlő. 2.8.2.11 A térbeli-jel integritásának az olyan csökkenéssel szembeni védelmét is figyelembe kell venni, amit az ILS frekvenciasávra ható külső rádió interferencia okozhat, vagy az ILS jelek visszasugárzásából eredhet. Az utóbbira vonatkozóan a kritikus és az érzékenységi területek védelme érdekében végrehajtandó intézkedések a fenti 2.1.10 pontban az általános előírásoknál kerültek megadásra. A rádió interferenciára vonatkozóan szükséges lehet annak rendszeres időközönként történő felülvizsgálata, hogy az interferencia szintje nem jelent-e veszélyt. 2.8.2.12 Egy távolban elhelyezett felügyelő berendezés kiegészítő védelmet nyújthat azáltal, hogy figyelmeztető jelzést biztosít az ellen az egészen ritka valószínűségű - az iránysávadó berendezéstől eredő - hamis információ sugárzás ellen, amelyre a 2.8.5 pontban leírtak utalnak. 2.8.2.13 Általában véve az ellenőrző rendszerek berendezéseinek tervezése azon az alapelven alapszik, hogy folyamatosan megfigyeljék a kisugárzott térbeli-jelet a fedésterületi tér meghatározott pontjaiban azért, hogy biztosítva legyen a 3. Fejezet 3.1.3.11 és 3.1.5.7 pontjaiban meghatározott Szabványoknak való megfelelés. Jóllehet, az ilyen felügyelet bizonyos mértékben jelzést biztosít arról, hogy a térbeli-jel a fedésterületi térben az összes többi ponton is hasonlóképpen a tűréshatáron belül van, ez mégis nagymértékben csak következtetés. Ennek megfelelően elengedhetetlen az, hogy szigorú légi és földi ellenőrzéseket hajtsanak végre rendszeres időközönként azért, hogy biztosítsák a térbeli-jel integritását a teljes fedésterületi téren belül. 2.8.2.14 Egy, a 2.8.2.9 pontban leírtakkal megegyező berendezés rendszer és a 2.8.2.11, 2.8.2.12 és 2.8.2.13 pontokban leírt útmutatások alkalmazását lehet szabályszerűen elvárni a 2. szintű integritás és szolgáltatás folyamatossági célok eléréséhez. 2007/70/II. szám 2.8.2.15 A különböző típusú üzemeltetésekkel együttjáró tényezők elemzése lehetővé teszi az integritás megkívánt szintjének meghatározását, a minden egyes leszállásra vonatkozó valószínűségben kifejezve a megengedett teljes kockázati tényező követelményből meghatározva. Lásd a 2.14.2 c) pontot. 2.8.3 A III. Kategóriájú üzemeltetésekhez elengedhetetlenül szükséges szigorú integritási és szolgáltatás folyamatossági követelmények szükségessé teszik az ILS III. Teljesítmény Kategóriájú berendezések alkalmazását, azokét, amelyek a meghibásodásokkal szemben kielégítő biztonságot nyújtanak. Hibaként az van meghatározva, hogy a teljesítmény kívül van a felügyelő rendszerre a 3. Fejezet 3.1.3.11 pontjában a III. Kategóriájú iránysávadókra és a 3.1.5.7 pontjában a III. Kategóriájú siklópályaadókra meghatározott tűréshatárokon. A földi berendezés üzembiztonságának nagyon nagynak kell lenni annak biztosításához, hogy a megközelítés és a leszállás kritikus szakasza során a biztonságot ne befolyásolja hátrányosan a földi berendezés hibája akkor, amikor a légijármű olyan magasságban vagy helyzetben van, ahol már nem képes a biztonságot javító tevékenység végrehajtására. A teljesítményt az előírt határértékek között nagy valószínűséggel biztosítani kell. A berendezés megbízhatóságát a meghibásodások közötti átlag időben /MTBF/ kifejezve egyértelműen arra a rendszer alapú hiba valószínűségre kell vonatkoztatni, ami a teljes térbeli-jel bármely jellemzőjére hatással lehet. A rendszernek biztosítani kell a felügyelő rendszerek meghibásodásával szembeni legmagasabb fokú védelmet a földi berendezés teljesítményében előforduló hiba észlelése érdekében. Az az ajánlott, hogy az Államok törekedjenek olyan nagyfokú megbízhatóság elérésére, amely a technikai és gazdaságossági határral csak megvalósítható. 2.8.3.1 A következő kialakítás példát ad egy olyan kettős tartalékolt berendezési elrendezésre, ami megfelel a III. Kategóriájú üzemeltetésekhez. Az iránysávadó berendezést két folyamatosan működő adó alkotja, az egyik egy antenna terhelésre kapcsolva. Ezekhez az adókhoz kapcsolódik - a következő funkciókat ellátó - működési felügyelő rendszer:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes